OzLabs/hebrew-wiki-articles huggingface dataset:
המלחמה העות'מאנית-רוסית (1735–1739)

מלחמה זו, בין האימפריה הרוסית והאימפריה העות'מאנית, שהתנהלה בין השנים 1735–1739, פרצה עקב חילוקי דעות לגבי תוצאות מלחמת רוסיה–פולין של 1733–1735 ופשיטות הולכות ונשנות של הטטרים מקרים. כמו כן, המלחמה סימלה את המאמץ הרוסי ההולך וגובר להשגת גישה לים השחור. זו הייתה המלחמה החמישית בהיסטוריה של מלחמות רוסיה-טורקיה.

==הדיפלומטיה הרוסית טרם המלחמה==
עם פרוץ המלחמה, רוסיה השיגה מצב בינלאומי מבטיח כאשר כרתה מספר בריתות עם האימפריה הספאווית (אשר הייתה בעיצומה של מלחמה מול העות'מאנים) במהלך 1735–1792 ותמכה בהמלכתו של אוגוסט השלישי לכס המלכות הפולני ב-1735 במקומו של העוצר הצרפתי סטניסלאב לשצ'ינסקי, שהוצע לתפקיד על ידי צרפת הפרו-טורקית.

==מהלך המלחמה==
העילה למלחמה הייתה הפשיטות הטטריות באוקראינה בסוף 1735 והמערכה הצבאית של החאן הקרימני באזור הקווקז. ב-1736 המפקדים הרוסים כבר חזו את תפיסתם של העיר אזוב וחצי האי קרים.

ב-20 במאי 1736, צבא דנייפר (שעמד על 62,000 איש) תחת פיקודו של פילדמרשל כריסטופור מיניך כבש בסערה את הביצורים העות'מאנים בפרקופ, וב-17 ביוני את העיירה בחצ'יסאראי. למרות זאת, המחסור באספקה, בנוסף להתפרצותה של מגפה, אילצו את מיניך לסגת לאוקראינה. ב-19 ביוני צבא דון (שעמד על 28,000 איש וגם היה צבא רוסי), תחת פיקודו של הגנרל פטר לאסי, ובעזרתו של צי דון שהיה תחת פיקודו של סגן האדמירל פטר ברדאל, כבש את מצודת אזוב.

ביולי 1737, צבאו של לאסי (שכלל כבר 40,000 חיילים) צעד לחצי האי קרים, כאשר הוא גורם למספר תבוסות בצבאו של החאן מקרים. אך למרות ההצלחה, לאסי וצבאו נאלצו לשוב על עקבותיהם, עקב מחסור נוסף באספקה.

אוסטריה, שהייתה בעלת ברית של רוסיה עוד מ-1726, נכנסה למלחמה נגד האימפריה העות'מאנית ביולי 1737, אך הובסה בעצמה מספר פעמים. בחודש אוגוסט רוסיה, אוסטריה והטורקים החלו במשא ומתן בעיר נמירוב, שעתיד היה להיות עקר וחסר תועלת. ב-1738 לא היו מבצעים צבאיים משמעותיים, ויתר על כן, רוסיה נאלצה לסגת מערים שהיא החזיקה בהן בעקבות מגפות קשות.

==שלב המלחמה האחרון==
ב-1739 צבאו של מיניך חצה את נהר הדנייפר, הביס את הטורקים בסטבוצ'ני וכבש את מבצר חוטין (ב-19 באוגוסט) ואת העיר יאשי. אוסטריה, לעומת זאת, הובסה בשנית על ידי הטורקים ונאלצה לחתום עם האימפריה העות'מאנית על הסכם בלגרד ב-18 בספטמבר 1739. הסכם זה, בנוסף לאיום הממשמש ובא מפלישה שוודית, אילץ את רוסיה לחתום על הסכם ניש עם האימפריה העות'מאנית ב-3 באוקטובר 1739. לפי הסכם זה, רוסיה קיבלה את אזוב, אבל נשללה ממנה הזכות להשאיר את הצי הרוסי הקיסרי בים אזוב או לבנות שם ביצורים.

בסופו של דבר המטרות העיקריות של הרוסים לא הושגו; תוצאות המלחמה, שעלתה בחייהם של כ-100,000 חיילים רוסים, היו חסרות חשיבות. רוסיה הצליחה לשפר רק במעט את מצבה לאחר הסכם פרוט ב-1711. שיתוף הפעולה הצבאי בין האימפריה העות'מאנית לשוודיה, שהתהדק ב-1739 בעזרת דיפלומטיה צרפתית, יצר רקע עוין למדיניות החוץ הרוסית העתידה לבוא.

==קישורים חיצוניים==

1735
גלאם רוק

גלאם רוק (קיצור של Glamour Rock – "רוק זוהר") הוא ז'אנר של מוזיקת רוק אשר היה פופולרי בשנות ה-70, בעיקר בבריטניה אך גם בערי ארצות הברית הגדולות כמו ניו יורק ולוס אנג'לס. לז'אנר הייתה השפעה נרחבת על ז'אנר הגלאם מטאל שהיה פופולרי מאוד בשנות ה-80.

הרכבי הגלאם רוק מובחנים בעיקר בהופעה חיצונית מושכת-עין. מבצעי גלאם רוק הופיעו באיפור כבד ולבוש דראג שהעבירו מסר של דו-מיניות. האמנים הבולטים ביותר של גלאם רוק הם פרדי מרקיורי, דייוויד בואי, מארק בולאן מלהקת טי רקס ובריאן אינו מלהקת רוקסי מיוזיק.

לגלאם רוק מיוחסת השפעה גדולה על תנועת הפאנק בשלהי שנות השבעים בבריטניה בייחוד על הסקס פיסטולס.

== בין גלאם רוק להארד רוק ==
לרוב, הגלאם רוק מזוהה עם מוזיקת ההארד רוק. הופעה נוצצת ועתירת איפור אפיינה את יוצרי הסגנון בשנות השבעים והשמונים בארצות הברית (למשל אליס קופר וקיס) ובקרב רבים נפוצה הטעות כי גלאם רוק והארד רוק הם היינו הך. אך לאמיתו של דבר, שני הסגנונות מגדירים אספקטים שונים של האומן: בעוד שהארד רוק מגדיר את הסגנון המוזיקלי, הרי שגלאם רוק מגדיר את ההופעה החיצונית. לכן, בהגדרה הרחבה, כולל הגלאם רוק, אפוא, לא רק את ההארד רוק, אלא גם אומנים מסגנונות אחרים לגמרי אשר דומים להארד רוק רק בהופעתם החיצונית כגון רבות מלהקות הבלאק מטאל.

==להקות ואמני גלאם רוק בולטים==
* אלטון ג׳ון (Elton John) 
* אלווין סטארדסט (Alvin Stardust)
* אליס קופר (Alice Cooper)
* ביי סיטי רולרס (Bay City Rollers)
* ג'ובריאת' (Jobriath)
* ניו יורק דולס (The New York Dolls) 
* ד'ה סוויט (The Sweet)
* ד'ה רובטס (The Rubettes)
* דייוויד אסקס (David Essex)
* דייוויד בואי (David Bowie) 
* ואן היילן (Van Halen) 
* ויזארד (Wizzard) 
* טי רקס (T. Rex) 
* לו ריד (Lou Reed) 
* מאד (Mud)
* מוט דה הופל (Mott the Hoople)
* סוזי קוואטרו (Suzi Quatro)
* סטיב הארלי אנד קוקני רבל (Steve Harley and Cockney Rebel)
* סלייד (Slade)
* ספארקס (Sparks) 
* קווין (Queen)
* קיס (Kiss)
* קלאוס נומי (Klaus Nomi)
* רוקסי מיוזיק (Roxy Music)
* סוויט (The Sweet)
* פאליי רויאל (Palaye Royale)

==ראו גם==
* גלאם מטאל

==קישורים חיצוניים==

* 

*[http://metalist.co.il/InterviewPrivate.asp?id=85 גלאם מטאל בועט בתל אביב] - על גלאם מטאל בארץ ובכלל באתר "מטאליסט"

קטגוריה:סגנונות רוק
סופיה קופולה

סופיה קופולה (באנגלית: Sofia Coppola; נולדה ב-14 במאי 1971) היא במאית, תסריטאית ושחקנית אמריקאית, בתו של במאי הקולנוע פרנסיס פורד קופולה, זוכת פרס אוסקר ופרס גלובוס הזהב.

==ביוגרפיה==
קופולה נולדה בניו יורק, ניו יורק לאלינור קופולה, יוצרת סרטים דוקומנטריים, ולבמאי פרנסיס פורד קופולה. קופולה היא דודניתם של השחקנים ג'ייסון שוורצמן וניקולס קייג' ואחותו של הבמאי רומן קופולה. דודתה של קופולה היא השחקנית טליה שייר וסביה וסבתה של קופולה מצד אביה הם איטליה קופולה והמוזיקאי קרמיין קופולה.

==קריירה ויצירה==
לקופולה הייתה קריירת משחק מצומצמת. בילדותה הופיעה בסרטים שונים של אביה ואחרים, בתור ניצבת-ילדה או תינוקת, הודות לייחוסה המשפחתי. בין היתר השתתפה בסרטים: "הסנדק 3" (1990) ו"מלחמת הכוכבים - פרק 1: אימת הפנטום".

סרט הבכורה של קופולה כבמאית נקרא "חמש ילדות יפות" (1999), אשר בוסס על רומן מאת הסופר היווני-אמריקאי ג'פרי יוג'יניידס, עם תסריט אשר כתבה קופולה בעצמה. סרטה הבא, "אבודים בטוקיו" (2003), זכה להצלחה גדולה, כאשר זיכה את קופולה בפרס אוסקר לתסריט המקורי הטוב ביותר, והיה מועמד לשלושה פרסים נוספים נוספים: השחקן הטוב ביותר (ביל מארי), הבימוי הטוב ביותר והסרט הטוב ביותר.

מעט לפני עשיית הסרט נפרדה קופולה מבעלה, הבמאי ספייק ג'ונז. קופולה העידה שהסרט, המתאר סוף שבוע של בדידות וחיפוש עצמי בטוקיו, הוא אוטוביוגרפי בחלקו, ומתאר אירועים שחוותה הבמאית בסוף שבוע דומה עם בעלה לשעבר.

סרטה השלישי, "מארי אנטואנט", יצא בשנת 2006. כתחקיר עבור הסרט, ביקרה קופולה בארמון בוורסאי, ליד פריז. את תפקידה של מארי אנטואנט גילמה קירסטן דנסט, ואת תפקיד לואי ה-16, בעלה של מארי אנטואנט, גילם בן דודה של קופולה, ג'ייסון שוורצמן. בסרט השתתפה גם השחקנית הישראלית שרה אדלר.

ב-2010 יצא סרטה הרביעי "אי שם" שזיכה אותה בפרס אריה הזהב, הפרס המשמעותי ביותר בפסטיבל הסרטים של ונציה. בכך היא הפכה להיות האישה האמריקאית הראשונה שזכתה בפרס זה.

ב-2013 יצא סרטה "בלינג רינג". ב-2015 ביימה וכתבה סרט לנטפליקס "מאריי כריסמס" בכיכובו של ביל מארי. ב-2017 יצא לאקרנים סרט הדרמה שכתבה וביימה "הפיתוי".

בשנת 2020 ביימה וכתבה את הסרט "און דה רוקס", בכיכובם של ביל מארי וראשידה ג'ונס.

בשנת 2023 לקחה חלק בהפקת סרט הדרמה "Fairyland" שהקרנת הבכורה שלו התקיימה בפסטיבל הסרטים סאנדנס ב-20 בינואר 2023. בנובמבר 2023, יצא לאקרנים סרטה הביוגרפי "פריסיליה", המבוסס על הספר "אלביס ואני" מאת פריסיליה פרסלי וסנדרה הרמון, ועוקב אחר חייה של פרסלי, ויחסיה עם המוזיקאי אלביס פרסלי.

קופולה נכללה ברשימת טיים 100 לשנת 2024 כהוקרה על תרומתה המתמשכת לקולנוע.<ref></ref>

==חיים אישיים==
באוגוסט 2011 התחתנה באיטליה עם בן זוגה ואבי שתי בנותיה תומאס מארס. קופולה מתגוררת בפריז.

==קישורים חיצוניים==

* 
* 
* 
* 
* 
* 

== הערות שוליים ==

קטגוריה:ניו יורק: אישים
קטגוריה:במאיות קולנוע אמריקאיות
קטגוריה:זוכי אוסקר: התסריט המקורי הטוב
קטגוריה:זוכי פרס גלובוס הזהב - התסריט הטוב
קטגוריה:זוכי פרס פטל הזהב: שחקנים
קטגוריה:משפחת קופולה
קטגוריה:במאיות וידאו קליפים
קטגוריה:אמריקאיות ממוצא איטלקי
קטגוריה:במאי וידאו קליפים אמריקאים
קטגוריה:זוכות פרס דורותי ארזנר לבימוי
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
פנקוטה

פנקוטה [[יוגורט ברוטב פטל שחור]]
פנקוטה (באיטלקית: Panna cotta) הוא קינוח איטלקי קלאסי המבוסס על שמנת, ג'לטין, סוכר ווניל. הכנת הפנקוטה כוללת בישול של השמנת, הסוכר והווניל יחדיו ולאחר מכן הוספת הג'לטין כשהוא מומס. הפנקוטה מוגשת לאחר קירור במרקם של רפרפת.

מוצא הפנקוטה הוא בצפון איטליה באזור פיימונטה, כאשר ישנה מחלוקת על הופעתה הראשונית אך ניתן לומר בבירור כי היא מוזכרת בספרי הבישול האיטלקיים כבר משנת 1960.

כיום, לפנקוטה ישנם סגנונות רבים ושונים כאשר כלל המתכונים הללו מבוססים על הרכיבים המצוינים מעלה. ברוב הווריאציות החדשות המתכונים כוללים רוטב, למשל קרמל, דבש או קולי.

==קישורים חיצוניים==

* [https://www.giacommo.net/Recipes/פנקוטה פנקוטה], באתר האיטלקי של ג'אקומו
* מרק שולמן, [http://food.walla.co.il/?w=/903/641075 פנקוטה], באתר וואלה
* אבי קינן, [https://web.archive.org/web/20070928071152/http://www.foodis.co.il/recipes.asp?sec=8&featid=455 פנקוטה וניל ברוטב רימונים], באתר "אכול ושתה"
* 
* 
* 

קטגוריה:המטבח האיטלקי: קינוחים
קטגוריה:מוצרי חלב
קרום כדור הארץ

המבנה הפנימי של כדור הארץ

קרום כדור הארץ הוא השכבה החיצונית בגאוספירה של כדור הארץ. מתחת לשכבה זו נמצאים מעטפת כדור הארץ וגלעינו. הגבול התחתון של הקרום, המפריד בינו לבין המעטפת, נקרא תחום אי-רציפות מוהורוביצ'יץ'.

קרום כדור הארץ, יחד עם החלק העליון של המעטפת שלו, מהווים את שכבת הליתוספירה.

על אף שהקרום לבדו מחזיק עליו את כל המתרחש על פני האדמה, נפחו הוא רק כ-1% מכלל נפח כדור הארץ, ומסתו היא רק כ-0.5% ממסת כדור הארץ. העובי הממוצע של הקרום הוא כ-30 ק"מ, כשעובי הקרום היבשתי הוא בין 25 ל-70 ק"מ, ועובי הקרום הימי, שנמצא מתחת לאוקיינוסים, הוא פחות מ-10 קילומטרים. הבדלים משמעותיים אלה מצביעים על כך שהיבשה הנראית לעינינו אינה רק התנשאות חיצונית של מסה מעל המפלס הממוצע של פני שטח כדור הארץ, אלא שמקורה עמוק ונעוץ בתוך חומר כבד יותר (חומר המעטפת והחלק התחתון של הקרום היבשתי) וקשור לתהליכים בטקטוניקת הלוחות. בנוסף, גם הבליה שנגרמת ביבשה משפיעה ישירות על עוביו של קרום היבשה. התורה העוסקת במערכת שיווי המשקל הזו היא תורת האיזוסטזיה.

ההבדל בין הקרום הימי (האוקייני) לבין הקרום היבשתי (הקונטיננטלי) מתבטא גם ברמת צפיפות החומר ובהרכבם של שני סוגי הקרומים. הקרום היבשתי הוא בעל צפיפות של כ-2.7 גרם לסמ"ק, והרכבו דומה להרכב הגרניט, לכן הוא גם נקרא "שכבת הגרניט" או סיאל (ע"ש מרכיבי הגרניט הנפוצים: Si – צורן, Al – אלומיניום). הקרום היבשתי מורכב משתי שכבות, כאשר הקרום היבשתי העליון קל ופחות צפוף מהקרום התחתון. לעומתו, הקרום הימי הוא בעל צפיפות של 3 עד 3.3 גרם לסמ"ק, והרכבו דומה להרכב הבזלת, לכן מכנים אותו גם "שכבת הבזלת" או סימה – הלחם של Si – התחילית של סיליקון, ו-Ma – התחילית של מגנזיום.

השכבה החיצונית של הקרום היבשתי בנויה בעיקרה מסלעי משקע, המהווים כ-75% מפני השטח של היבשות, ורק בכ-25% מפני השטח נחשפים סלעי יסוד. למרות זאת, אחוז נפח סלעי המשקע מכלל נפח קרום כדור הארץ מוערך בכ-5% בלבד.

קרום כדור הארץ, הן היבשתי והן הימי, אינו מקשה אחת. הלחצים הפנימיים של המאגמה בשכבת המעטפת יוצרים בקרום שברים וסדקים אנכיים המחלקים אותו ללוחות טקטוניים, וגורמים בסופו של דבר לתהליך נדידת היבשות.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גאופיזיקה
קטגוריה:מבנה כדור הארץ
קטגוריה:המרחב התת-קרקעי
יומני היטלר

יומני היטלר על שער המגזין "Stern"
יומני היטלר (בגרמנית: Hitler-Tagebücher) הוא השם שניתן לאוסף ספרונים שנטען שהם יומניו הפרטיים של אדולף היטלר והתגלו לאחר מכן כזיוף.

==רקע==
בשנת 1983, פרסם מגזין החדשות הגרמני שטרן קטעים מכתבים שנטען שהם יומניו של אדולף היטלר, שנודעו אחר-כך בשם יומני היטלר. המגזין שילם 10 מיליון מרק גרמני (שווה ערך לכ-6 מיליון דולר באותו זמן) עבור שישים ספרונים ושתי "מחברות מיוחדות" על טיסתו של רודולף הס לבריטניה, שכיסו את התקופה שבין שנת 1932 עד 1945.

==פרסום היומנים==
העיתונאי גרט היידמאן (Gerd Heidemann) טען שגילה את היומנים, והגיש אותם לבדיקה אצל מספר מומחים להיסטוריה של מלחמת העולם השנייה, ביניהם יו טרבור-רופר וגרהרד ווינברג. במסיבת עיתונאים ב-25 באפריל 1983 הכריזו המומחים על האותנטיות של המסמכים. למרות שהיומנים לא נבדקו על ידי מדענים בצורה יסודית, אמר טרבור-רופר: "אני משוכנע שהמסמכים הם אותנטיים; שההיסטוריה של מיקומם מאז 1945 היא אמיתית; ושהדעה המקובלת לגבי הרגלי הכתיבה של היטלר, אישיותו, ואפילו, אולי, מספר אירועים פומביים, כתוצאה מכך תאלץ להיבחן מחדש."

טרבור-רופר היה באותו זמן דירקטור בחברת Times Newspapers, ולמרות שטען אחר כך שלא פעל בחוסר יושר, היה ניגוד עניינים בולט בעניינו כיוון שעיתון סאנדיי טיימס כבר שילם סכום נכבד של כסף על הזכויות לפרסם את היומנים בבריטניה.

==הזיוף==
היידמאן טען שקיבל את היומנים ממזרח גרמניה, וכי הם הוברחו על ידי אדם בשם ד"ר פישר. היומנים, כך נטען, היו חלק מאוסף מסמכים שהוצלו מאתר התרסקות מטוס ב-Börnersdorf שליד דרזדן בחודש אפריל 1945. אולם בתוך שבועיים מהפרסום התגלה שהיומנים הם "זיוף מגושם וגרוטסקי" שנכתבו על נייר מודרני בעזרת דיו מודרנית וכללו אי דיוקים היסטוריים רבים, שהבולט בהם היה העובדה שמונוגרמה בראש העמוד הייתה 'FH' ולא 'AH' (Adolf Hitler) - למרות שבגופן הגרמני העתיק ששימש לכתיבה דמו שתי האותיות זו לזו. התוכן הועתק ברובו מספר של נאומים של היטלר שנוספו להם הערות 'אישיות'. בתגובה, התפטרו עורכי ה-Stern פטר קוך ופליקס שמידט והיידמאן נעצר באשמת זיוף.

היומנים נכתבו למעשה על ידי קונרד קוּיָאוּ (Konrad Kujau), זייפן ידוע לשמצה משטוטגרט. קוייאו והיידמאן נשפטו בשנת 1985 ונדונו, כל אחד, ל-42 חודשי מאסר.

==השראה לאמנות==
בשנת 1991 הופקה סדרה בשם Selling Hitler עבור רשת הטלוויזיה הבריטית ITV על בסיס ספרו של רוברט האריס באותו שם. בשנת 1992 הופק סרט גרמני על ידי הבמאי הלמוט דייטל בשם שבו היו דמויות בדויות ששיקפו חלק ניכר מהאירועים בפרשה.

ב-2021 הופקה מיני-סדרה בת 6 פרקים בשם "לזייף את היטלר" (Faking Hitler) עבור רשת RTL+, בהפצת HBO Max בכיכובם של לארס אידינגר כגרד היידמן ומוריץ בלייבטרוי כקונרד קאיו.

==לקריאה נוספת==
* רוברט האריס Selling Hitler 

==קישורים חיצוניים==
* 

==הערות שוליים==

קטגוריה:אדולף היטלר
קטגוריה:זיופים של מסמכים
קטגוריה:יומנים
בלייט

בלייט (Belait) הוא המחוז (דראח-daerah) המערבי והגדול ביותר בברוניי.

נכון ל-2018, חיו במחוז כ-73,200 תושבים. שטח המחוז 2,727 קמ"ר (כמחצית משטח המדינה) ולו 8 תתי-אזורים (Mukim).

עיר הבירה של המחוז היא קואלה בלייט (העיר השנייה בגודלה בברוניי), וערים גדולות נוספות במחוז הן: בדס, קרנגן, נייטן, לבי, לומוט, סריה, סוקנג וטלינגן.

המחוז גובל עם הים הסיני הדרומי בצפון, מחוז טוטונג במזרח, ועם מלזיה במערב ובדרום.

נהר הסונג'יה בלייט עובר במחוז.

==קישורים חיצוניים==

* 

==הערות שוליים==

קטגוריה:ברוניי: מחוזות
טוטונג (מחוז)

טוטונג הוא המחוז (דאארה) המרכזי בברוניי. עיר הבירה של המחוז נקראת פקאן טוטונג, וערים גדולות נוספות במחוז הן קואלה אבנג, למונין, מליט, פננג'ונג, וטליסאי.

המחוז גובל עם הים הסיני הדרומי בצפון, מלזיה ומחוז ברוניי ומוארה במזרח, ועם מחוז בלייט במערב ובדרום.

נהר הסונג'יה טוטונג עובר במחוז זה.

==קישורים חיצוניים==

* 

קטגוריה:ברוניי: מחוזות
ברוניי ומוארה

ברוניי ומוארה הוא המחוז (דראח) הצפוני והקטן ביותר בברוניי. עיר הבירה של מחוז זה היא בנדר סרי בגוואן, המשמשת גם כעיר הבירה של המדינה כולה. ערים גדולות נוספות במחוז כוללות את מוארה.

המחוז גובל עם הים הסיני הדרומי בצפון, מפרץ ברוניי במזרח, מחוז טוטונג במערב ומלזיה בדרום.
מספר איים במפרץ שייכים גם כן למחוז זה.

==קישורים חיצוניים==

* 

קטגוריה:ברוניי: מחוזות
טמבורונג

טמבורונג הוא המחוז (דאארה DAERAH) המזרחי ביותר בברוניי. שטחו 1,304 קמ"ר ומספר תושביו כ־10,900 (נכון ל־2018).

בירת המחוז היא באנגאר, וישוב גדול נוסף במחוז היא העיר לובה.

המחוז הוא מובלעת חלקית בתוך מלזיה מאחר שהוא מופרד כולו מברוניי, והקשר היחיד איתו מתבצע על ידי גשר סולטן חאג'י עומר עלי סייפודיאן העובר דרך מפרץ ברוניי.
המחוז גובל עם מפרץ ברוניי בצפון ומלזיה במזרח דרום ומערב.

נהר הסונג'יה טמבורונג עובר במחוז זה ונהר הסונג'יה פנדרואן יוצר את החלק המזרחי של הגבול עם מלזיה.

==קישורים חיצוניים==

* 

קטגוריה:ברוניי: מחוזות
קטגוריה:אסיה: מובלעות
זאפורוז'ץ

זאפוֹרוֹזֶ'ץ (רוסית: Запоро́жец; אוקראינית: Запорожець) הייתה מכונית סובייטית זולה וקטנה, שזכתה לפופולריות ניכרת בברית המועצות. מקור השם בעיר זפוריז'יה שבה יוצר לראשונה.

== היסטוריה ==
הזאפורוז'ץ הייתה המכונית הזולה ביותר, ולכן הזמינה ביותר לרכישה בברית המועצות. עם זאת, הייתה עמידה וקשוחה דייה לעמוד בתנאי הדרכים המשובשות. מראה הגמלוני הקנה לה מספר כינויי חיבה וגנאי : "זאפור" שהוא קיצור של שם המכונית, אך גם המילה הרוסית לעצירות - בשל בעיות ההתנעה המרובות, "גבנון" ו"אוזניים גדולות" בשל כונסי האוויר הצדדיים לקירור המנוע האחורי.

בדומה לחיפושית ולטראבנט הגרמניות, מכונית הזאפורוז'ץ תוכננה להיות "מכונית עממית". היא תוכננה ונבנתה החל משנת 1958 במפעלי ЗАЗ, ראשי תיבות של Запорожский Автомобильный Завод ברוסית, או Запорізький Автомобілебудівельний Завод באוקראינית ("מפעל המכוניות של זאפורוז'יה") בעיר זאפורוז'יה (אוקראינית: Запоріжжя) באוקראינה. דגמים שונים של המכונית יוצרו עד שנת 1994.

הזאפוֹרוֹזֶ'ץ מזכיר במידת מה את דגם הפרינץ של NSU במנועו האחורי ובמראהו, אך המכוניות אינן חולקות כל חלק משותף.

המפעל ЗАЗ קיים גם כיום, אך מייצר את דגם ה"טאבריה" (Та́врия), שהוא בעל קירור מים והנעה קדמית, בעוד הזאפורוז'ץ היה בעל קירור אוויר ומנוע אחורי.

==קישורים חיצוניים==

קטגוריה:מכוניות סובייטיות
קטגוריה:דגמי מכוניות שהושקו ב-1958
יאנגון

יָאנגוֹן (בורמזית: ရန်ကုန်, בעבר נקראה רָאנגוּן) היא העיר הגדולה ביותר במיאנמר (בורמה) ושימשה כבירתה עד לשנת 2005 כשהוחלפה בנייפידאו. נכון לשנת 2024 מתגוררים בעיר כ-5.7 מיליון תושבים.

==מיקומה של העיר==
העיר ממוקמת על גדת נהר יאנגון, בקרבת מפרץ מארטאבאן.

בעיר פועל בית הכנסת משמיע ישועה שהוקם בסוף המאה ה-19.

==כלכלה==
כלכלת העיר מתבססת על ייצוא אורז, עץ לביד, נפט, כותנה ועפרות מתכת. בעיר נמצאים בתי זיקוק לנפט.

==היסטוריה==
במקום בו נמצאת היום העיר, היה קיים כפר דייגים החל מהמאה השישית. בשנת 1753 הפך המלך אלאונגפאיה את העיר לבירת המדינה. בשנת 1852 נכבשה העיר על ידי הבריטים.

העיר נפגעה על ידי צונאמי בשנת 1930 ונהרסה שוב במלחמת העולם השנייה, לאחר שנכבשה על ידי כוחות יפניים ב-8 במרץ 1942.

==השכלה==
בעיר ממוקמת אוניברסיטת ראנגון שנוסדה בשנת 1920.

==קישורים חיצוניים==

* 
* [https://web.archive.org/web/20100522073713/http://www.yangoncity.com.mm/ אתר העירייה]
* 
* 

==הערות שוליים==

*
קטגוריה:מיאנמר: ערים
קטגוריה:אסיה: ערי בירה לשעבר
קטגוריה:יישובים שהוקמו במאה ה-11
אפייה

אפיית לחם ב[[גן שמואל 1950–1955]]
חומרי גלם לאפיית [[עוגה – (משמאל): קמח לבן, ביצים, חלב, חמאה, סוכר, אבקת אפייה]]
אפייה היא שיטה להכנת מזון על ידי חימומו בתנור אפייה. מזון המוכן בדרך זו נקרא "מאפה". רוב המאפים מבוססים על בצק לסוגיו, אולם קיימים גם מאפי ירקות, ביצים, ובשר.

== תהליך האפייה ==
אפייה ביתית או תעשייתית מתבצעת בתנורי אפייה. התנור מחומם בחשמל, בגז בישול או באמצעות חומרי הסקה אחרים. ישנן טכניקות אפייה בטבע, המשתמשות ברמץ מדורה חם, באבנים חמות המושמות בבור או בלוח מתכת מלוהט.

במהלך האפייה מאבד המזון נוזלים ומתייבש. שיטות אפייה שונות פותרות בעיה זו, העלולה להביא לשריפתו של המזון, על ידי הוספת נוזלים (רוטב) בזמן האפייה, סביב המזון הנאפה או עליו, או על ידי כיסוי פני השטח של המזון בחומר שומני, כגון שמן או חמאה על מנת להקטין את מידת אובדן הנוזלים.

== מאפים ==
דוגמה למוצרי מאפה, ביניהם [[בגטים ולחמניות]]
למרות שישנם מאכלים רבים המוכנים על ידי אפייה, בכינוי "מאפה" משתמשים בדרך כלל לתיאור מאכלי בצק. מנות נפוצות של מאפים כוללות: לחם, בורקס, עוגות, פאי, טארט, קיש, פיצה.

מאפה נחשב טוב אם הוא מאוד קל ואוורירי, אבל מספיק נוקשה כדי לתמוך במשקל המילוי.

בצק המאפה צריך להיות מעורבב בצורה אחידה כדי שניתן יהיה ליצור שכבות (כאשר יש צורך), ואסור שיהיו בו בועות אוויר גדולות, כי אלה יתרחבו במהלך האפייה ויהרסו את המרקם. עם זאת, עיבוד יתר של הבצק יגרום להיווצרות שרשראות ארוכות של גלוטן, מה שיביא לתוצאה של מוצר קשה. לכן ייצור של בצק טוב למאפה דורש הקפדה.

בגלל שבצק המאפה חייב לעבור תהליך של אפייה, ומילוי של פאי לעיתים לא צריך להאפות, הרבה מתכוני פאי כוללים "אפייה עיוורת" לפני שהמילוי נוסף לפאי – אפייה של הקלתית הריקה בלבד כשעליה משקולת אפייה כלשהי (כמו שעועית לבנה לא מבושלת).

במטבח הצרפתי נחשבת האפייה לאומנות בפניה עצמה, כמו כן קיימת הבחנה בין העוסקים במלאכות השונות, כאשר שף המתמחה בהכנת קינוחים נקרא בצרפתית "שף פטיסיה" (Chef Pâtissier, מגדנאי)) ואילו אופה המתמחה בהכנת לחם נקרא "בולונז'ה" (boulanger, אופה).

== היסטוריה ==

שיטת הכנת מזון זו קיימת עוד מהתקופה הפרה היסטורית, כאשר בני האדם החלו לאפות לחם.

==ראו גם==
*תנור פיזיקלי
*אבקת אפייה
*מלאכת אפייה בשבת

==קישורים חיצוניים==

* [https://terms.hebrew-academy.org.il/Millonim/ShowMillon?KodMillon=2 מילון למונחי אפייה (כלכלת הבית)], תשי"ז–תש"ך, באתר האקדמיה ללשון העברית
* 

*
קטגוריה:שיטות בישול
קטגוריה:מגדנאות
קטגוריה:כימיה של מזון: תהליכים
קשר פפטידי

תגובת דחיסה בין שתי [[חומצות אמינו, הפחמן מהקצה הקרבוקסילי של אחת החומצות נקשר לחנקן שבקצה האמיני בחומצה השנייה. נוצר קשר פפטידי (אדום) ומשתחררת מולקולת מים (כחול)]]
קשר פפטידי הוא קשר קוולנטי בין שתי חומצות אמינו.

הקשר נוצר בתגובת דחיסה, במהלכה מתחברות שתי חומצות אמיניות ונפלטת מולקולה אחת של מים. בעת יצירת הקשר, חומצה אמינית אחת משתמשת בקצה האמיני שלה (NH<sub>2</sub>) כדי להתחבר לקצה הקרבוקסילי (COOH) של חומצה אמינית שנייה; שאר מרכיבי חומצות האמינו - אטום מימן, אטום הפחמן המרכזי והשייר המייחד כל חומצה (קבוצת R) - אלה אינם משתתפים בקשר. כאשר תהליך יצירת הקשר מסתיים נוצר קשר חדש בין מימן, חנקן, פחמן וחמצן ונותרים שני אטומי מימן ואטום חמצן הנפלטים כמים (H<sub>2</sub>O).

קשר פפטידי הוא למעשה קשר אמידי, שכן לאחר היווצרותו נוצרת קבוצת אמיד (CONH) המורכבת מקבוצת קרבוניל (CO) שנתרמה על ידי הקצה הקרבוקסילי של החומצה הראשונה, ומקבוצת אמין (NH), שנתרמה על ידי הקצה האמיני של החומצה השנייה.

שרשרת של שתי חומצות אמינו ומעלה המחוברות בקשר פפטידי נקראת פפטיד. בסיווג על פי אורך שרשרת של שתי חומצות נקראות דיפפטיד; שלוש חומצות - טריפפטיד; עד 20 חומצות - אוליגופפטיד; 30 עד 50 חומצות -פוליפפטיד; מעל ל-50 חומצות - חלבון.

לגילוי קשרים פפטידיים בתמיסה משתמשים במבחן ביאורט.

==קישורים חיצוניים==

קטגוריה:ערכים שבהם תבנית בריטניקה אינה מתאימה
פפטידי
פרדיננד השני, קיסר האימפריה הרומית הקדושה

פרדיננד השני, קיסר האימפריה הרומית הקדושה (9 ביולי 1578 - 15 בפברואר 1637) לבית הבסבורג, שלט בין השנים 1620–1637.

==ביוגרפיה==
פרדיננד נולד ב-9 ביולי 1578 לקרל השני, ארכידוכס אוסטריה ומריה אנה מבוואריה, בתם של אלברכט החמישי, דוכס בוואריה ואנה, ארכידוכסית אוסטריה. פרדיננד התחנך על ידי הישועים, ולאחר מכן למד באוניברסיטת אינגולשטדט. בשנת 1595 קיבל פרדיננד את השליטה בנחלותיו, שבהן פעל בן דודו מקסימיליאן השלישי, ארכידוכס אוסטריה כעוצר, ומיד פתח בדיכוי הפרוטסטנטים בנחלותיו.

מכיוון שלבן דודו מתיאס, קיסר האימפריה הרומית הקדושה לא היו ילדים, הוכתר פרדיננד בשנת 1617 למלך בוהמיה. הכתרתו של פרדיננד, שבמקור היה הארכידוכס של שטיריה (Styria) כמלך בוהמיה, נמנתה עם הגורמים לפרוץ מלחמת שלושים השנים. במהלך רוב המלחמה כיהן גם כשליט האימפריה הרומית הקדושה. פרדיננד היה קתולי אדוק ולחם למען השבת מעמד הבכורה של הקתוליות ברחבי אירופה. הוא היה מאבירי הקונטרה-רפורמציה הקתולית במהלך מלחמת שלושים השנים והיה חסיד השלטון האבסולוטי.

בשנת 1630 הצטרף גוסטב השני אדולף, מלך שוודיה לאויביו, ובשנת 1632 ספג צבאו של פרדיננד תבוסה מידי השוודים בקרב ליצן. בשנת 1635 חתם פרדיננד על שלום פראג, אולם המלחמה לא הסתיימה בכך.

ב-15 בפברואר 1637 מת פרדיננד בווינה, ובנו פרדיננד השלישי, קיסר האימפריה הרומית הקדושה עלה לשלטון במקומו.

==משפחתו==
ב-23 באפריל 1600 התחתן פרדיננד עם מריה אנה מבוואריה, בתו של וילהלם החמישי, דוכס בוואריה, ממנה נולדו לו 7 ילדים:
*כריסטינה, ארכידוכסית אוסטריה (1601).
*קרל, ארכידוכס אוסטריה (1603).
*יוהאן קרל, ארכידוכס אוסטריה (1605–1619).
*פרדיננד השלישי, קיסר האימפריה הרומית הקדושה (1608–1657).
*מריה אנה, ארכידוכסית אוסטריה (1610–1665), התחתנה עם מקסימיליאן הראשון, הנסיך הבוחר מבוואריה.
*ססיליה רנאטה, ארכידוכסית אוסטריה (1611–1644), התחתנה עם ולדיסלאב הרביעי, מלך פולין.
*לאופולד וילהלם, ארכידוכס אוסטריה (1614–1662).

בשנת 1622 נישא לאשתו השנייה, אלאונורה גונזאגה (1598-1665) בעיר אינסברוק.

==אילן יוחסין==

==קישורים חיצוניים==

* 
* 

קטגוריה:אבירי מסדר גיזת הזהב
קטגוריה:קיסרי האימפריה הרומית הקדושה
קטגוריה:שליטי אוסטריה
קטגוריה:שליטי הונגריה
קטגוריה:מלחמת שלושים השנים
קטגוריה:בית הבסבורג
קטגוריה:ילידי 1578
קטגוריה:נפטרים ב-1637
קרב נורדלינגן (1634)

קרב נורדלינגן נערך בשנת 1634 בין כוחות קתולים ופרוטסטנטים במסגרת מלחמת שלושים השנים.

==הקדמה==
למרות הניצחון הפרוטסטנטי המשכנע שנתיים קודם לכן בליצן, לא השכילו השוודים, שאיבדו בליצן את מלכם ומפקדם, גוסטבוס אדולפוס, להמשיך את רצף הניצחונות. כתוצאה מכך, נטלו הכוחות הקיסריים-קתוליים את היוזמה האסטרטגית. בשנת 1634 כבשו הקתוליים את העיירה רגנסבורג. כיוון ששאפו להתפשט צפונה יותר לעומקה של סקסוניה הפרוטסטנטית, הטילו מצור על נורדלינגן. הפרוטסטנטים הבינו כי עליהם לפעול במטרה לפגוע במצור הקתולי ולסייע לעיר, ולכן פתחו בהכנות לקראת מתקפה לילית.

==הקרב==
המתקפה הפרוטסטנטית המיועדת השתבשה בגין סרבול מיותר של הכוחות הרגליים הפרוטסטנטיים. הדבר העניק לכוחות הקיסריים די זמן להתכונן. בסופו של דבר תקף חיל הרגלים השוודי מספר עמדות במערך הקיסרי, מבלי שהם זוכים לסיוע או לתמיכה כלשהי, והצליחו לדחוק ולהניס אחד מאגפי המערך הקיסרי. אולם בתגובה, המפקד הקתולי שיגר מתקפה מתואמת כנגד החזית הסקסונית, אשר כרעה תחתיה והתמוטטה. המפקד השוודי, גוסטב הורן, נשבה, ובני הברית הפרוטסטנטים ספגו בין 12,000 ל-14,000 אבדות, לעומת 3,000 אבדות בלבד לכוח הקתולי. 
 
==השלכות==
קרב נורדלינגן סיים את שלב המעורבות השוודית במלחמת שלושים השנים. עתה, כאשר ידם של הקתולים הייתה על העליונה והם איימו להשתלט על הנסיכויות הגרמניות כולן, נכנסה צרפת למעגל הלחימה.

==קישורים חיצוניים==

* 

נורדלינגן (1634)
גסטרואנטרולוגיה

stomach colon rectum diagram
גסטרואנטרולוגיה (Gastroenterology, או גסטרולוגיה, Gastrology, מיוונית, הלחם המילים gaster שמשמעה "בטן" ו-enteron, שמשמעו "מעי") היא ענף ברפואה העוסק בחקר מחלות מערכת העיכול. 

התחום עוסק במחלות הוושט, הקיבה, התוספתן, המעי הדק והמעי הגס. כמו כן, יש המכלילים בתוכו את הכבד. במדינת ישראל הגסטרואנטרולוגיה עשויה להיות התמחות שנייה לאחר סיום ההתמחות במקצוע הרפואה הפנימית, או התמחות עצמאית, במסלול המשלב פרקי התמחות ברפואה פנימית.

חולים הפונים לרופא בעל תחום התמחות זה עוברים בדרך כלל בדיקה גופנית עם דגש על אזור הבטן ובמידת הצורך תבוצע על ידי הגסטרואנטרולוג בדיקה רקטלית על מנת להעריך הימצאות טחורים או חיפוש ממצא גושי באזור החלחולת. על מנת להרחיב את הבירור יבצע הגסטרואנטרולוג, לעיתים, בדיקות משלימות כגון גסטרוסקופיה, שמהותה הכנסת צינורית עם מצלמה דרך פיו של הנבדק המדגימה את מערכת העיכול העליונה (ושט, קיבה וחלקו הראשון של התריסריון) ומאתרת בעיקר כיבים, בקעים, דמם וממצאים החשודים כגידוליים.

בדיקה נוספת שייתכן ותבוצע היא קולונוסקופיה שמהותה העברת צינורית עם מצלמה דרך פי הטבעת של הנבדק על מנת לדגום את המעי הגס בכללותו. בדיקה זו מאתרת בעיקר מחלות מעי דלקתיות, סעיפים (diverticulosis), וממצאים החשודים כגידוליים. 

בדיקה נוספת שעלולה להיכלל בתחום הגסטרואנטרולוגיה היא ביופסיית כבד שמטרתה היא לבדוק מחלות כ- הפטיטיס מסוגי A,B,C,D,E הנמצאות בכבד וכן דלקות נוספות. הבדיקה מתבצעת על ידי החדרת מחט לתוך אזור הכבד והוצאת רקמה ממנה אשר לאחר מכן נבדקת.

ייתכנו הדמיות נוספות כגון CT בטן, צילום בטן ריק (ללא חומר ניגוד), חוקן עם חומר ניגוד או צילום של מערכת עיכול עליונה לאחר בליעת חומר ניגוד, בהתאם להערכת הצורך בכך על ידי הגסטרואנטרולוג.

==מחלות בדרכי העיכול==
דוגמאות למחלות בדרכי העיכול: מחלת קרוהן (דלקת במעי הדק), אפנדיציטיס (דלקת בתוספתן), שחמת (דלקת בכבד), דיזנטריה ושלשול, גסטרופרזיס

==הפניות לרופא גסטרואנטרולוגיה==
בדרך כלל הפניה לרופא גסטרו מתבצעת לאחר הפניה של רופא משפחה, וכאשר יש חשד למחלה חריפה או כרונית של דרכי העיכול. הפניה לרופא גסטרו מתבצעת בדרך כלל במקרים הבאים:
colorectalcancer
* שלשולים והקאות כרוניים 
* עצירות
* מחלות דלקתיות 
* צרבות וכאבי בטן
* חשד לסרטן המעי הגס
* אנמיה 
* הפרעה בתפקודי כבד
* זיהומים בדרכי העיכול

==גסטרואנטרולוגיה ברפואת ילדים==
רופא בעל מומחיות בגסטרואנטרולוגיה של ילדים התמחה ברפואת ילדים כללית לאחר סיום לימוד הרפואה (התמחות שאורכה כארבע וחצי שנים). לאחר סיום ההתמחות עבר הרופא תת-התמחות נוספת, בגסטרואנטרולוגיה של ילדים. סך זמן ההכשרה של רופא מומחה כזה הוא בין 6 ל– 8 שנים, מלבד לימודי הרפואה הכלליים.

==ראו גם==
* גסטרוסקופיה
* קולונוסקופיה

==קישורים חיצוניים==

* [http://www.gastro-israel.org.il/ גסטרו ישראל - המרכז למחלות דרכי העיכול]
* [http://gastro.doctorsonly.co.il/ האיגוד הישראלי לגסטרואנטרולוגיה ומחלות כבד] - כניסה לרופאים בלבד
* "[https://www.kan.org.il/Podcast/item.aspx?pid=13393 עיכול לפניך]" - סיפורו של האבי הגסטרואנטרולוגיה בפודקאסט "[https://www.kan.org.il/Podcast/program.aspx/?progId=2019 מינהר הזמן]", תאגיד השידור הישראלי
* 

*
קטגוריה:תחומים ברפואה
קטגוריה:מערכת העיכול
קטגוריה:רפואה פנימית
פרחי מדינות ארצות הברית

לכל אחת ממדינות ארצות הברית יש פרח המסמל את המדינה. הבחירה של פרח זה, המאפיין את אופי המדינה או את הנוף והצמחייה בה, אירעה באופן ספונטני בחלק מהמדינות, בעוד שבמדינות אחרות נבחר הפרח בהצבעה של בית המחוקקים של המדינה.

{| class="wikitable"
! מדינה
! פרח
! שמו המדעי של הפרח
! תמונה
! שנת הכרזה
|-
| אוהיו
| ציפורן סגול
| Dianthus caryophyllus

|-
| אוקלהומה
| ורד אוקלהומה
| Rosa 'Oklahoma'
|
| 2004
|-
| אורגון
| גפן אורגון
| Vitus Berberis aquifolium

|-
| איווה
| ורד הערבות
| Rosa arkansana

|-
| איידהו
| תפוז מדומה
| Philadelphus lewisii

|-
| אילינוי
| סיגלית
| Viola
 1907
|-
| אינדיאנה
| אדמונית
| Paeonia

|-
| אלבמה
| קמליה
| Camellia
 1959 הובהר ב-1999
|-
| אלסקה
| זכריני
| Myosotis alpestris

|-
| אריזונה
| קקטוס סגווארו
| Carnegiea gigantea

|-
| ארקנסו
| פרח התפוח
| Pyrus coronaria

|-
| ג'ורג'יה
| ורד צ'רוקי
| Rosa laevigata

|-
| דלאוור
| פרח האפרסק
| Prunus persica

|-
| דקוטה הדרומית
| פולסטילה
| Pulsatilla hirsutissima

|-
| דקוטה הצפונית
| ורד הערבות
| Rosa arkansana

|-
| הוואי
| דבוקית (היביסקוס)
| Hibiscus brackenridgei

|-
| ויומינג
| קסטייחה
| Castilleja linariaefolia

|-
| וושינגטון
| רודודנדרון גדול-עלים
| Rhododendron macrophyllum
 מאז שנת 1892 הוכרזה רשמית ב-1959
|-
| ויסקונסין
| סיגלית
| Viola papilionacea

|-
| וירג'יניה
| קרנית
| Cornus florida

|-
| וירג'יניה המערבית
| רודודנדרון
| Rhododendron maximum

|-
| ורמונט
| תלתן אדום
| Trifolium pratense

|-
| טנסי
| אירוס
| Iridaceae

|-
| טקסס
| תורמוס
| Lupinus
 1901 הובהר ב-1971
|-
| יוטה
| שושנת סגו
| Sego Calochortus gunnisonii
 1911
|-
| לואיזיאנה
| מגנוליה
| Magnolia

|-
| מונטנה
| לואיסיה
| Lewisia rediviva

|-
| מיזורי
| עוזרר
| Crataegus

|-
| מיין
| פרחי אורן לבן
| Pinus strobus

|-
| מינסוטה
| סחלב ורוד ולבן
| Cypripedium reginae

|-
| מיסיסיפי
| מגנוליה
| Magnolia grandiflora

|-
| מישיגן
| פרח התפוח
| Pyrus coronaria

|-
| מסצ'וסטס
| זיוונית (פרח מאי)
| Epigaea regens

|-
| מרילנד
| רודבקיה אפילה
| Rudbeckia hirta

|-
| נבדה
| לענה משוננת
| Artemisia tridentata

|-
| נברסקה
| מטה זהב
| Soldiago gigantea

|-
| ניו ג'רזי
| סיגלית
| Viola sororia

|-
| ניו המפשייר
| לילך
| Syringa vulgaris

|-
| ניו יורק
| ורד
| Rose

|-
| ניו מקסיקו
| יוקה
| Yucca glauca

|-
| פלורידה
| פרח התפוז
| Citrus sinensis
 1909
|-
| פנסילבניה
| קלמיה
| Kalmia latiflolia

|-
| קולורדו
| קצח הרי הרוקי
| Aquilegia caerulea

|-
| קונטיקט
| קלמיה
| Kalmia latifolia

|-
| קליפורניה
| אשולציה קליפורנית
| Eschscholtzia californica

|-
| קנזס
| חמניה
| Helianthus annuus

|-
| קנטקי
| מטה זהב
| Solidago altissima
 1926
|-
| קרוליינה הדרומית
| גלסמיום ירוד-עד
| Gelsemium sempervirens
 1924
|-
| קרוליינה הצפונית
| קרנית
| Cornus florida
 1941
|-
| רוד איילנד
| סיגלית
| Viola

|-
|}

==ראו גם==
* עצי מדינות ארצות הברית
* אבני מדינות ארצות הברית
* פרח לאומי

== הערות שוליים ==

*
קטגוריה:פרחים לאומיים
סאמודיבה

סאמודיבה (בפולנית: Samodiwa), סאמובילה או ויליה היא יצור המופיע במיתולוגיה הסלאבית.

==אודות==
ברוב המיתולוגיות הסלאביות, הסאמודיבה היא יצור דמוי אישה יפהפייה הגורמת למביטים בה לאובססיה ולאובדן יכולת שיפוט. סאמודיבה כועסת מסוגלת להפוך ליצור מכוער דמוי ציפור, המסוגל לזרוק כדורי אש. 

במיתולוגיות הדרום-סלאביות הסאמודיבה היא עלמה יפת תואר עם כנפיים שחורות, רגלי סוס, שיער ארוך ושמלה לבנה המכסה את רגליה.

לפי האגדה, אם אדם יגזול מהסאמודיבה את שמלתה הוא יוכל לשלוט בה. הוויליות חיות בהרים ושולטות במקורות המים: אגמים, בארות ומעיינות.

אם מכעיסים סאמודיבה, יש ביכולתה לעצור את זרימת המים ולא לאפשר לאנשים לשתות מהם. הוויליות ידידותיות לבני אדם, במיוחד לגברים, ועוזרות ליתומים. ביכולתן של הוויליות לרפא מחלות. ויליות אינן בנות אלמוות ואם הן מאבדות את כנפיהן הן הופכות לבנות תמותה רגילות. יש גם גרסה האומרת שהויליות הן נערות שנהרגו שלא כדרך הטבע והפכו לרוחות מתות, שהן לוחמות חזקות.

הכפריים היו משאירים לויליות עוגות, פירות, ירקות ופרחים בתוך גזעי עצים ישנים, מאורות ובארות, מתוך פחד פן יפגעו הוויליות במקורות המים של הכפרים שבהם גרו.

הוויליות מאוזכרות מספר פעמים בסדרת ספרי הארי פוטר החל מהספר הרביעי. פלר דלאקור, תלמידת בית הספר בובאטון, המתחרה בטורניר הקוסמים המשולש מטעם בית ספרה ומופיעה לראשונה בספר הרביעי, היא רבע סאמודיבה.

קטגוריה:מיתולוגיה סלאבית
אבני מדינות ארצות הברית

לרוב מדינות ארצות הברית יש אבן חן או סלע המסמל את המדינה. לא לכל מדינה יש מינרל, סלע, אבן או אבן חן רשמית.

קליפורניה הייתה המדינה הראשונה שקבע סלע מדינתי רשמי. לוורמונט יש שלושה סלעים רשמיים, ויש מדינות שאין להן אף סלע רשמי.

(בסוגריים רשומה השנה בה אומצה האבן או המינרל באופן רשמי על ידי בית המחוקקים של המדינה)

יש לשים לב כי האימוץ של סמל על ידי המדינה אינו בהכרח תואם את ההגדרה המינרלוגית המדעית שלה, כך למשל פנינה שהיא אינה אבן מוגדרת על ידי אחת המדינות ככזו. לצורך ההגדרה כ"מינרל", "סלע" או "אבן חן" יש להסתמך על הכתוב בערך המתאים ולא על השיוכים בטבלה להלן.

{| class="wikitable"
|-
!מדינה
!מינרל מדינתי רשמי
!סלע מדינתי רשמי
!אבן מדינתית רשמי
!אבן חן מדינתית רשמית
|-
| אוהיו
| 
|
|
אבן צור
|-
| אוקלהומה 
|
בריט
|
|
|-
| אורגון
|
אגט מהסוג ביצת רעם (1965)
|
לברדוריט
|-
| איווה
|
גאודה (1967)
|
|
|-
| איידהו
|
|
|
גארנט
|-
| אילינוי
פלואוריט
|
|
|
|-
| אינדיאנה 
אבן גיר
|
|
|
|-
| אלבמה
המטיט
שיש (1969)
|
קוורץ כחול
|-
| אלסקה
זהב
ירקן
|
| 
|-
| אריזונה
אג (אגט) להבה
עץ מאובן
|
טורקיז
|-
| ארקנסו 
קוורץ (בדולח)
בוקסיט (1967)
|
יהלום
|-
| ג'ורג'יה
סטאורוליט (1976)
קוורץ (1976)
| 
אחלמה (1976)
|-
| דלאוור 
סילימניט
|
|
| 
|-
| דקוטה הדרומית
רוז קוורץ
|
|
אגט פאירבורן
|-
| דקוטה הצפונית 
| עץ טורדו
|
|
|
|-
| הוואי 
|
|
|
אלמוג שחור
|-
| וויומינג
|
|
|
ירקן (1967)
|-
| וושינגטון 
|
|
|
עץ מאובן (1979)
|-
| ויסקונסין 
גלנה (1971) 
אבן גרניט אדומה (1971)
|
|
|-
| וירג'יניה 
|
|
|
|
|-
| ורמונט 
טלק
גרניט, 100px שיש 100px ולווחה (1969)
| 
גרוסולאר
|-
| טנסי
|
אבן גיר (1979)
אגט סלע צבוע
פנינה (1979)
|-
| טקסס
|
|
עץ דקל מאובן (1969)
פטדה כחולה (טופז כחול) (1969)
|-
| יוטה 
נחושת (1994)
פחם (1991)
|
פטדה (טופז) (1969)
|-
| לואיזיאנה 
אגט
דקל מאובן
|
|
|-
| מונטנה 
אגט
|
|
ספיר
|-
| מיזורי 
גלנה (1967)
| מוזרקיט (1967)
|
|
|-
| מיין
|
|
|
טורמלין
|-
| מינסוטה 
ברזל 
|
|
אגט ימת סופריור (1969)
|-
| מיסיסיפי
|
עץ מאובן (1976)
|
|
|-
| מישיגן
|
|
אבן פטוסקי (אלמוג מאובן)
כלורסטרוליט
|-
| מסצ'וסטס
בבינגטוניט
פודינגסטון 
| 
רודוניט
|-
| מערב וירג'יניה
|
|
|
| אלמוג מאובן (1990)
|-
| מרילנד
|
|
|
אגט נהר פטוקסנט
|-
| נבדה
כסף
אבן חול (1979)
|
אבן יקרה: אופאל שחור 100px אבן חצי יקרה: טורקיז נבדה
|-
| נברסקה
אגט כחול
אגט הערבות (1967)
|
|
|-
| ניו ג'רזי
|
|
|
|
|-
| ניו המפשייר
בריל (1985)
גרניט (1985)
|
קוורץ מעושן (1985)
|-
| ניו יורק
|
|
|
גארנט (1969)
|-
| ניו מקסיקו
|
טורקיז
|
|
|-
| פלורידה
| 
|
אלמוג שעבר אגטיזציה
אבן הירח
|-
| פנסילבניה 
טרילוביט
|
|
|
|-
| קולורדו
רודוכרוזיט (2002)
שיש יול (2004)
|
אקוומרין (1971)
|-
| קונטיקט
גארנט
|
|
|
|-
| קליפורניה
זהב
סרפנטין (1965)
ירקן
בניטואיט (1985)
|-
| קנזס
|
|
|
|
|-
| קנטקי
פחם (1998) 
אגט אזוב (2000)
פנינה (1986)
| 
|-
| קרוליינה הדרומית 
אחלמה
גרניט כחול
|
אחלמה
|-
| קרוליינה הצפונית 
|
גרניט (1979)
|
איזמרגד (1973)
|-
| רוד איילנד 
בואניט (1966)
קמברלנדיט (1966)
|
|
|-
|}

==ראו גם==
*פרחי מדינות ארצות הברית
*מאובנים לאומיים בארצות הברית
*דינוזאורים לאומיים בארצות הברית

== הערות שוליים ==

*
קטגוריה:אבני חן
קטגוריה:סלעים
זכויות המדינות בארצות הברית

זכויות המדינות בארצות הברית הוא נושא שנוי במחלוקת במשפט החוקתי ובפוליטיקה הפנימית של ארצות הברית.

הזכויות של המדינות מעוגנות בתיקון העשירי לחוקת ארצות הברית, המהווה חלק ממגילת הזכויות. עם זאת, שאר החוקה מתייחסת לחלוקת הסמכויות בין הממשל הפדרלי למדינות באופן תמציתי ולעיתים לא ברור, מה שמוביל למחלוקות שונות בעניין זה ובצורך של בית המשפט העליון, כפרשן החוקה, לפתור מדי פעם מחלוקות אלו.

מחלוקות בעניין זכויותיהן של מדינות מתעוררות כאשר השלטון הפדרלי מנסה לבטל חוק מקומי של מדינה.

מקורה של החלוקה בין סמכויות הממשל הפדרלי לבין זכויותיהן של מדינות ארצות הברית, נקבעה על ידי ג'ון מרשל הנשיא השלישי של בית המשפט העליון, בפסק דין מקולו נגד מרילנד. במקרה זה קבע בית המשפט העליון של ארצות הברית, שחוקי הממשל הפדרלי גוברים על חוקי המדינות השונות. לאחר מלחמת האזרחים האמריקנית נוסף לחוקת ארצות הברית התיקון ה-14 המורה על המדינות שאל להן לקצץ בזכויות תושביהן ושעליהן לספק הליך משפטי שוויוני ונאות לכל תושב ללא אפליה כלשהי. מאז, בית המשפט העליון השתמש פעמים רבות בתיקון ה-14 כנותן סמכות חוקית להטלת מרותו של החוק הפדרלי על המדינות במגוון עניינים שונים (כגון הזכות להפלה, זכויות לפרטיות האזרח, ועוד).

בשנות ה-50 וה-60 של המאה ה-20, פעלה התנועה לזכויות האזרח בארצות הברית, במטרה למנוע הפרדה גזעית ולבטל את חוקי ג'ים קרו.

כיום ישנן מחלוקות בדבר זכויותיהן של המדינה לאפשר או לאסור בחוקים את עונש המוות במדינות השונות. נושאים נוספים שבמחלוקת הם המתת חסד, הפלה מלאכותית, נישואים חד-מיניים, והפיכת מריחואנה לחוקית.

==קישורים חיצוניים==
* 
* 

*
קטגוריה:ארצות הברית: היסטוריה של המשפט
קטגוריה:ארצות הברית: היסטוריה פוליטית
1648

__TOC__

== אירועים ==
* פרעות ת"ח–ת"ט שבמהלכן נרצחו עד 20,000 יהודים בידי קוזקים בהנהגת בוגדן חמיילניצקי בפולין ואוקראינה.

== נולדו ==

== נפטרו ==

== לוח שנה ==







=== שנת 1648 לפי הלוח היוליאני ===


|}</div>


==קישורים חיצוניים==
ריר

תאי ריר
ריר (בלועזית: מוקוס, Mucus) הוא נוזל צמיג המופרש על ידי קרום רירי, בגופם של יצורים שונים.

לריר המופרש בתוך גופם של בעלי חיים שני תפקידים עיקריים:

*סיכוך: הריר מסייע למעבר חומרים דרך צינורות בגוף; לדוגמה, המזון עובר ביתר קלות דרך הוושט, בדרכו אל הקיבה, הודות לריר המופרש מהדפנות הפנימיות של הוושט.
*הגנה: הריר לוכד בתוכו מיקרואורגניזמים וחלקיקים אחרים (עשן ואבק, למשל). בכך הוא מונע מהם (במקרה של חיידקים או נגיפים) מלהגיע ליעדם (תאי הרקמה), להתיישב שם, להתרבות ולהזיק באמצעות שחרור רעלנים. בנוסף, הריסים (שעריות) הנמצאים לעיתים קרובות בדפנות הפנימיות של האיברים מסלקים את הריר על החלקיקים הלכודים בו, ובכך שומרים על ניקיון הרקמה. התהליך שתואר כאן מתרחש בריאות ובמעי, בין השאר. סוג אחר של הגנה מספק הריר המכסה את הדופן הפנימית של הקיבה; כאן מגן הריר על תאי הקיבה מפני עיכול עצמי על ידי חומצת מימן כלורי, החומצה החזקה הנמצאת בקיבה.

בנוסף, יצורים רבים מפרישים ריר חיצוני:

*דו-חיים, כגון צפרדעים וקרפדות, מפרישים ריר על עורם. הדו-חיים, אשר מבחינה אבולוציונית התפתחו מהדגים והיו היצורים הראשונים שיצאו מן המים, מעולם לא הסתגלו באופן מושלם לחיים על-פני היבשה. אחד המאפיינים של זה הוא הצורך התמידי בלחות. הריר המכסה את עורם של הדו-חיים מספק להם את הלחות הנדרשת כשהם נמצאים מחוץ למים.
*חלזונות, תולעים ויצורים דומים נעים באמצעות התכווצויות של גופם. יצורים אלו מפרישים ריר לשם סיכוך המשטח עליו הם נעים ובכך הקלה על תנועתם.

הריר המופרש בתוך גופם של בעלי חיים מורכב ממים, בהם מומסים מלחים שונים וכן חלבונים הנקראים מוצינים. בנוסף מכיל הריר חומרים אנטיספטיים (נוגדי מיקרואורגניזמים), כגון ליזוזים (האנזים המצוי בדמעות) ונוגדנים. את הריר מפריש סוג מיוחד של תאי אפיתל.

==בעיות רפואיות==
בגופם של בעלי חיים, מיקרואורגניזמים פתוגניים (מחוללי מחלות) רבים מצאו דרכים להילחם בריר. רבים מהם מפרישים רעלנים הגורמים להרס התאים המפרישים ריר. חלקם מייצרים אנזים הקרוי מוּצינאז, המפרק את המוצינים שבריר.

בזיהומים רבים של דרכי הנשימה מיוצרות כמויות גדולות מהרגיל של ריר, כמנגנון של הגוף ללחימה בפתוגנים. זוהי הסיבה לגודש באף ולנזלת אותם חווים אנשים מצוננים.

כשהריר מיוצר באופן כרוני בכמויות גדולות מהרגיל, עלול הדבר לגרום נזק חמור לאיברים השונים. תופעה זו מתרחשת בחולי סיסטיק פיברוזיס.

תרופות מסוימות גורמות לפגיעה בתאים מייצרי ריר. אספירין, למשל, פוגע ברירית הקיבה, דבר הגורם לעיתים לכיבי קיבה (אולקוס).

==ראו גם==
* ליחה

==קישורים חיצוניים==

* 

קטגוריה:נוזלי גוף
מסרו

מסרו היא עיר הבירה של לסוטו, השוכנת על הגבול עם דרום אפריקה. בעיר מתגוררים 180,000 תושבים (2004), והיא העיר הגדולה במדינה. אוכלוסיית מסרו מהווה כמעט 10% מכלל אוכלוסיית לסוטו. כיום כ-80% מאוכלוסיית העיר נוצרית וכ-20% משתייכים לאמונות קדומות.<ref></ref>

העיר ממוקמת על נהר הקלדון, במחוז מסרו, והיא גם בירת המחוז. עיקר כלכלת העיר מתבססת על ייצור נרות ושטיחים.

פירוש השם בשפת המקומיים הוא "מקום אבן החול האדומה".

==היסטוריה==
מסרו נוסדה ב-1869 על ידי הבריטים כמחנה משטרתי קטן. העיר הייתה עיר מסחר קטנה כאשר ראש שבט הבסוטו, ציף מושואשו הראשון הפך את העיר לעיר הבירה בשנת 1869. העיר הייתה בירת הפרוטקטורט הבריטי בסוטולנד בין השנים 1869 ל-1871, עת עברה הסמכות המנהלית על המדינה אל מושבת הכף, ובין השנים 1884, כאשר בסוטו שוב הפכה למושבה נפרדת, ל-1966, כאשר בסוטולנד זכתה בעצמאותה ושינתה את שמה ללסוטו. בתחילת המאה העשרים, מסרו היה יישוב קטן שהורכב ממספר קטן של מבני מנהלה קולוניאליים, חנות מסחר וכמה כפרים נפרדים. לימים היישוב צמח לעיירת שוק סואנת. לשכת המסחר הוקמה בשנת 1890 ושני עיתונים, מוחצ'ונונו ("השביט") ובסוטולנד ניוז, הוקמו בשנת 1911 ו -1927, בהתאמה. עד שנת 1933 היו לעיירה פנסי רחוב, ונבנתה מערכת אספקת מים משופרת בשנת 1949. בנוסף, מבנה המעמדות של בירה קולוניאלית זו נעשה מורכב יותר. זה כלל כעת פקידים קולוניאליים בריטים, סוחרים ואנשי מקצוע אירופאים, אנשי מקצוע באפריקה, גם פקידים ומתורגמנים בשחור לבן, וכיתת שירות קטנה של עובדים ביתיים ועוזרי חנויות. לפני עצמאות המדינה העיר סבלה מצמיחה איטית מאוד, דבר שהשתנה מאוד לאחר העצמאות. שטח העיר גדל מ-20 קמ"ר ל-138 קמ"ר. לסוטו קיבלה את עצמאותה בשנת 1966 ומסרו הפכה לבירה. לאחר העצמאות, האוכלוסייה החלה לגדול בהתמדה כשאנשים עברו ברחבי הארץ והעיר בחיפוש אחר עבודה בשכר. מסרו הוא המרכז העירוני היחיד של לסוטו ואוכלוסייתה גדלה מכ- 20,000 בשנת 1966 ליותר מ -200,000 בסוף המאה העשרים. 

בשנת 1998 התרחשו מהומות רבות בעיר, שהובילו להרס רב, שתיקונו עמד על כ-350 מיליון דולר.

==חינוך==
בעיר ממוקמת האוניברסיטה הלאומית של לסוטו.

==תחבורה==
בעיר נמצא נמל התעופה הבינלאומי מושושאו הראשון. במערב העיר ישנו מעבר גבול לדרום אפריקה.

== ערים תאומות ==
* 
* 

==קישורים חיצוניים==

* 

==הערות שוליים==

קטגוריה:אפריקה: ערי בירה
קטגוריה:לסוטו: ערים
קטגוריה:יישובים שהוקמו ב-1869
היפנרוטומאכיה פוליפילי

פוליפילי משתחווה בפני המלכה אליזבת
הִיפְּנֶרוֹטוֹמָאכִיָה פּוֹלִיפִילִי הוא ספר שנכתב ב-1467 ונתפרסם בדפוס אלדו מנוציו הוונציאני בדצמבר 1499.

הספר זכה להתעניינות רבה בחוגי המשכילים בימי הרנסאנס ובקרב המתעניינים בתורת הנסתר; איכויותיו הגרפיות הנדירות עשו את הספר למבוקש ביותר גם בקרב אספנים. משמעות שמו של הספר: "המאבק לאהבה בחלום", ומקורו במילים יווניות שמובנן נקשר ב: "חלום", "אהבה ותשוקה", "כמיהה ומאבק". 

גיבור הסיפור, פוליפילי, מחפש אחר אהובתו פוליה (Polia) בחלום. עלילת הספר רב-לשונית (7 שפות), טעונה סמלים ומטפורות ונקראת ככתב-חידה המשלב רמות משמעות שונות: פואטית (סיפור אהבה), פילוסופית (מהות הקיום) ולוגית (ארכיטקטונית-מתמטית).
בנוסף למשמעויות אלו המניע העיקרי לכתיבת הספר היה מלחמת הדת כביכול שהתחוללה בתקופה בה נכתב הספר בין האמנים הרבים שפרחו באיטליה וסביבותיה שסברו שעל ידי האמנות ניתן להכיר יותר בגדולת האלוהים ולהתקשר איתו לבין השמרנים יותר שסברו שהאמנות מביאה לידי הרחקה מאלוהים וקרבה לחטא והמחבר כתב בספרו את השקפת חייו הקיצונית יחסית ומפאת הפחד מפני הקיצוניים שנהגו באלימות הסתיר את חיבורו על ידי כתב חידה מסובך מאין כמוהו.

היצירה פורסמה באופן אנונימי, אך במשך כ-500 שנה יוחסה לנזיר פרנצ'סקו קולונה (אשר האותיות המתחילות כל פרק ביצירה יוצרות אקרוסטיכון של שמו). כיום נוטים חוקרים רבים לשייכה ללאונה בטיסטה אלברטי.

== בספרות== 

בשנת 2004 יצא לאור ספר בשם "עקרון הארבעה" שעוסק כולו בהיפנרוטומאקיה. המחברים איאן קולדוול ודסטין תומסון. הספר הדמיוני משלב, במסגרת רומן על חיי קבוצת סטודנטים באוניברסיטת פרינסטון בארצות הברית, פתרון מקורי ומבריק לחידה העתיקה, שהוגה תלמיד במסגרת התזה, אותה כל תלמיד פרינסטון אמור לכתוב במסגרת לימודי התואר הראשון, שגורר בעקבותיו מספר מעשי רצח, והפך לרב מכר עולמי. עקרון הארבעה יצא לאור בישראל בשנת 2005 על ידי סטימצקי.

==קישורים חיצוניים==

* [https://web.archive.org/web/20050207163848/http://www.thamesandhudsonusa.com/new/spring03/551104.htm היפנרוטומאכיה פוליפילי] 

קטגוריה:ערכים שבהם תבנית בריטניקה אינה מתאימה
קטגוריה:ספרות ימי הביניים
קטגוריה:ספרי המאה ה-15
קטגוריה:יצירות עם אקרוסטיכון
זמיר הירדן

Luscinia megarhynchos

זמיר הירדן או זמיר רונן (שם מדעי: Luscinia megarhynchos) הוא מין של ציפור שיר קטנה בסוג זמיר. נקרא בולבול בטורקית ועל שמו המאכל הטורקי בולבול יובאסי - קן הזמיר, סוג עוגה שבמרכזו גומה ובה אגוזים.

== מאפיינים ==
זמיר הירדן נפוץ באירופה, באסיה ובצפון אפריקה. תפוצתו דרומית יותר משל הזמיר המנומר (Luscinia luscinia).

אורך גופו של פרט בוגר נע בין 15 ל-16.5 ס"מ ובדומה לזמיר המנומר, הוא בעל בטן חומה בהירה עד אפורה, גבו חום וזנבו חום אדמדם. תזונתו של זמיר הירדן מבוססת בעיקר על חרקים.

קולו המפורסם של הזכר גבוה עם מגוון מרשים של שריקות, סלסולים וגרגורים. למרות שהוא מזמר גם במהלך היום, הוא מזמר באופן בלתי רגיל מאוחר בערב וזמירותיו בולטות במיוחד משום שרק ציפורים מעטות מזמרות בזמן זה. מחקרים שנערכו לאחרונה מראים כי הציפורים שרות אפילו חזק יותר באזורים עירוניים או קרוב לסביבה עירונית על מנת להתגבר על רעשי הרקע.

==קישורים חיצוניים==

* 
* [http://www.iucnredlist.org/search/details.php/51738/summ זמיר הירדן] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:בעלי חיים שתוארו ב-1831
קטגוריה:חטפיתיים
קטגוריה:טקסונים שתוארו בידי כריסטיאן לודוויג ברם
קטגוריה:ארץ ישראל: חטפיתיים
קטגוריה:מונטנגרו: עופות
המפקד הלאומי

250px
המִפקד הלאומי (באנגלית- The People's Voice) הייתה יוזמת שלום חוץ פרלמנטרית, שבראשה עמדו עמי אילון הישראלי וד"ר סרי נוסייבה הפלסטיני. מטרת היוזמה הייתה לגייס חתימות על מסמך עקרונות שיוגש בסופו של דבר למנהיגי שתי המדינות, ההחתמה מתבצעת באינטרנט. היוזמה החלה את דרכה בשנת 2002 והושקה באופן רשמי ביוני 2003.

עקרונות היוזמה היו:
* שתי מדינות לשני עמים. 
* הפליטים הפלסטינים לא יחזרו לתחומי מדינת ישראל אלא לתחומי המדינה הפלסטינית העתידית, יהודים שמתגוררים ביהודה, שומרון וחבל עזה יחזרו לתחומי מדינת ישראל. 
* המדינה הפלסטינית העתידה לקום תהיה אזור מפורז - לא יהיה בידה נשק כבד או צבא. 
* גבולות הקבע יקבעו על בסיס קווי 4 ביוני 1967 (קרי, הגבול בין מדינת ישראל לממלכת ירדן ערב מלחמת ששת הימים) תוך אפשרות לחילופי שטחים.
* ירושלים בירת שתי המדינות. 
** השכונות היהודיות בריבונות ישראלית, השכונות הערביות בריבונות פלסטינית, הר הבית ללא ריבונות. 
* יישום עקרונות אלה יביא לסוף הסכסוך ולקץ התביעות ההדדיות.
* חילופי שטחים על בסיס דמוגרפי. 

בשנת 2005 החליף יזם ההיי-טק אורני פטרושקה את עמי אילון בתפקיד יו"ר המפקד הלאומי.

על פי ארכיון האינטרנט, בין השנים 2008 ל-2010, אתר האינטרנט של המפקד דיווח ש-251,240 ישראלים ו־160,800 פלסטינים חתמו על היוזמה. הרישום האחרון של אתר המפקד בארכיון האינטרנט הוא מסוף 2010. כיום משמשת הכתובת גוף אחר.

==קישורים חיצוניים==
* [https://web.archive.org/web/20150402131736/http://www.heskem.org.il/sources-view.asp?id=715&meid=43 המפקד הלאומי] באתר יוזמת ז'נבה

קטגוריה:ארגוני שמאל בישראל
קטגוריה:יוזמות שלום לסכסוך הישראלי-פלסטיני
ועידת טהראן

ועידת טהראן היא ועידה שנערכה במהלך מלחמת העולם השנייה, בין התאריכים 28 בנובמבר ל־1 בדצמבר 1943 בשגרירות הרוסית בעיר טהראן, שבאיראן. האיראנים, לצורך האבטחה, סגרו את כל גבולות המדינה השביתו את התנועת המשאיות בכבישים פרט למשאיות מזון, אסרו על שידורי רדיו ועצרו את מברקי החוץ. ועידה זו הייתה המשך ישיר של ועידת קהיר שהסתיימה יומיים קודם לוועידה זאת, רק בנוכחות סטלין במקום צ'יאנג קאי שק. בוועידה נערכה לראשונה פגישה משולשת בין צ'רצ'יל, רוזוולט, וסטלין. חשיבות הוועידה הייתה בעצם כינוס שלושת המנהיגים של המעצמות המובילות את המלחמה בגרמניה. הוועידה נערכה תחת אבטחה כבדה ביותר וחשדנות בין הצדדים.

גרמניה הנאצית תכננה מבצע בשם קפיצה לרוחק לחיסול משתתפי הוועידה.
== מטרות המנהיגים בוועידה ==
סטלין והסובייטים רצו שבעלות הברית תפתח סוף סוף חזית נוספת בצרפת, כדי לגרום להורדת הלחץ שהגרמניה הנאצית הפעילה בחזית המזרחית אחרי שנתיים של דחיות. סטלין גם רצה להשתלט על שטחים במזרח אירופה ויותר.

צ'רצ'יל ובריטניה רצו לשמור על שטחים וקולוניות בריטיות ולהמשיך לפתה את האימפריה שלהם תוך כדי בלימת ברית המועצות מלהשתלט על שטחים בעצמם. הבריטים היו נחושים גם לקדם פעולות נוספות בים התיכון ובאזור הבלקן.

רוזוולט רצה להביס את יפן וגרמניה ולמנוע מהאנגלים והסובייטים להשתלט על שטחים ואומות.<ref></ref> 

== החלטות שהתקבלו בוועידה ==
בוועידה אושרה התוכנית לפלישה לנורמנדי כדי לפתוח "חזית שנייה" באירופה, חזית שתאלץ את גרמניה להעביר כוח אדם ומשאבים למערב אירופה ובכך תושג הקלה לצבא האדום. בזמן הוועידה נלחמו בעלות הברית על אדמת איטליה במה שנקרא מלכתחילה החזית השלישית.
לבסוף הוחלט שהחזית העיקרית תהיה בצרפת במבצע "אוברלורד", תוך כדי נחיתה סימולטנית בריביירה הצרפתית (מבצע דרגון).

החלטות נוספות שהתקבלו בוועידה:
# בעלות הברית הסכימו שסטלין יתפשט במזרח אירופה לאחר מפלת גרמניה.
# נידון הרעיון לחלק את גרמניה לאחר המלחמה.
# המנהיגים דנו באופיו של ארגון האומות המאוחדות העתיד לקום.
# הותוו גבולות חדשים לפולין לאחר המלחמה (פולין תזוז מערבה על חשבון שטח גרמני).
# הוסכם לשמור על עצמאות איראן, שהייתה למעשה תחת כיבוש בעלות הברית, לאחר הפלישה הבריטית-סובייטית לאיראן.
# הוחלט על הגשת סיוע למנהיג הפרטיזנים יוסיפ ברוז טיטו ביוגוסלביה, שנחשב בעיני כל כמורד הגדול ביותר בנאצים.
# הוחלט על פנייה לטורקיה על מנת לשדלה להיכנס למלחמה לצד בעלות הברית.
# סוכם על הצבת מטוסים אמריקאים בשטח ברית המועצות (בפולטבה ופיריאטין) לביצוע הפצצות עומק.

==קישורים חיצוניים==

* 

==הערות שוליים==

טהראן
קטגוריה:טהראן: היסטוריה
קטגוריה:1943 בברית המועצות
קטגוריה:מלחמת העולם השנייה: 1943
קטגוריה:יחסי ברית המועצות – הממלכה המאוחדת
קטגוריה:איראן במלחמת העולם השנייה
קטגוריה:יחסי ארצות הברית – ברית המועצות
קטגוריה:קהילת המודיעין הרוסית: מבצעים